钦定古今图书集成/明伦汇编/氏族典/第194卷 > 《廖用贤尚友录》 > 焦瑾
## 钦定古今图书集成/明伦汇编/氏族典/第194卷 > 《廖用贤尚友录》 > 焦瑾

按《万姓统谱》：“瑾字良玉，高安人。自幼聪敏，器识过人。
父汝霖，永乐初被荐上京，念亲成疾，瑾方弱冠在侧，
即陈情乞以身代。上矜其孝行卓异，赐允。明年，授瑾
濬县税课大使。秩满，濬民诣阙保陞濬县知县，豪猾
敛迹，民安其治。改知长洲，又改黄岩。景泰甲戌入觐，
乞休，逾年卒于家。”